Villads Villadsen
Villads Villadsen var en dansk kunsthistoriker. Villadsen blev i 1979 leder af Randers Kunstmuseum. Fra 1985 til 1994 var han direktør for Statens Museum for Kunst, hvor han tog initiativ til udstillinger om bl.a. dansk surrealisme og Wilhelm Freddie, ligesom udvidelsen af museet blev besluttet i hans direktørtid. I perioden 1987-1994 var han tillige formand for Kulturværdiudvalget. Villadsen har skrevet afhandlinger og bøger om billedkunst, arkitektur og museumsforhold, bl.a. Statens Museum for Kunst 1827-1952 (1998) og C.W. Eckersbergs dagbøger 1-2 (2010).